Albert Spencer, 7. jarl Spencer

Albert Edward John Spencer, 7. jarl Spencer, (1892–1975), titulert fram til 1910 som vicomte Althorp fra 1910 til 1922, og kjent mindre formelt som «Jack» Spencer, var en britisk adelsmann. Han var bestefar på farssiden av Diana Spencer, som knapt under 14 år gammel da han døde. Diana kom senere til å gifte seg med Charles, prins av Wales, tronarving til den britiske tronen seks år senere.

 Liv og familie 
Spencer ble født i London som sønn av Charles Spencer, 6. jarl Spencer, og hans hustru, den tidligere Margaret Baring, andre datter av Edward Baring, 1. baron Revelstoke.Williamson, D. (1981): «The Ancestry of Lady Diana Spencer» i: Genealogist’s Magazine 20 (6), s. 192–199 og 20 (8), s. 281–282 Hans godfedre inkluderte kong Edvard VII.Mosley, C., red. (2003): Burke's Peerage, Baronetage & Knightage, 107th edition, Burke's Peerage & Gentry (UK) Ltd., Stokesley, North Yorkshire, 3, s. 3695

Etter hans utdannelse på privatskolen Harrow School og på Trinity College ved Universitetet i Cambridge,Who was Who, 1971–1980, Adam & Charles Black, London, 1981, s. 746 tjenestegjorde Spencer i den første verdenskrig som kaptein i First Life Guards,Mosley, C., red. (1999): Burke's Peerage & Baronetage, 106th edition, Burke's Peerage, Crans, Sveits, 2, s. 2673 og var aktiv i lokalpolitikken i Northamptonshire som konservativ rådsmedlem. Han åpnet opp sitt familiehjem Althorp for offentligheten og var en velkjent kunstkjenner, tillitsmann for Wallace Collection og styreformann i Royal School of Needlework.The Times, torsdag 12. juni 1975; s. 20, spalte F Han var medlem av både Society of Antiquaries of London og Royal Society of Arts, og for åtte år på 1960-tallet var han i det rådgivende styre for Victoria and Albert Museum. Spencer var også aktiv i reservestyrken i den britiske hæren for 43 år fra 1924. Han var Lord Lieutenant av Northamptonshire, det vil si den britiske monarkens personlige representant i et grevskap, fra 1952 til 1967, og styreformann for Wellingborough School fra 1946 til 1972

Spencer giftet seg med Cynthia Hamilton, andre datter av James Hamilton, 3. hertug av Abercorn i 1919 og de fikk to barn:

 Anne Spencer (født 1920), giftet seg i 1944 med kaptein Christopher Wake-Walker (1920–1998), sønn av admiral Frederic Wake-Walker, og fikk barn.
 John Spencer, 8. jarl Spencer (1924–1992)

Spencer døde ved St Matthews Nursing Home i Northampton etter en kort sykdom,The Times, tirsdag 10. juni 1975; s. 30, spalte B og ble etterfulgt av sin sønn John, far av Diana, prinsessen av Wales.

 Referanser 

 Eksterne lenker 


Kategori:Engelske jarler og grevinner
Kategori:Personer fra Northampton
Kategori:Spencer-Churchill-slekten
Kategori:Medlemmer av Society of Antiquaries of London